Gulielmus Byrd II
Gulielmus Byrd II (28 Martii 1674—26 Augusti 1744) fuit plantarius et auctor Comitatus Urbis Caroli Virginiae. Conditor Ricmondiae habetur. Sua vita proprietates optimatum colonicorum Britannicorum et identitatis Americanae emergentis monstravit. Sua educatio res classicas, tirocinium cum procuratoribus negotii Londiniensibus, et studia legitima comprehendit. Causidicus factus, publicus Virginiae procurator diutine meruit, Londinii praecipue situs, ubi crescenti gubernatorum regalium potestati adversatus est. Socius Societatis Regalis vaccinationem variolarum suasit. Virginiam reditus, fundum auxit, legatus House of Burgesses electus est, et in Concilio Gubernatoris Virginiae meruit, etiam concilium civitatis appellatum, ab 1709 usque ad mortem anno 1744. Militias comitatus tribunus militum imperavit, et expeditiones mensurae secundum fines Virginiae et Carolinae et in Colle Septentrionali duxit. Inter sua ausa fuerunt colonia Helvetica in montana Virginiae meridioccidentalis regione et fodinae ferri in Germanna et Fredericksburgi institutae.